Správa zo zahraničnej pracovnej cesty

1.  Účastníci ZPC:

1.Jana Rovňanová
Odbor štátnej a európskej politiky vo vede a technike
Sekcia vedy a techniky
Ministerstvo školstva, vedy, výskumu a športu SR
Stromová 1
813 30 Bratislava 
Slovak Republic
Tel: +421 2 59374 747
 jana.rovnanova@minedu.sk
Znalosť jazykov: anglicky – nemecky – francúzsky

2. Alexander Kutka
Slovenská organizácia pre vesmírne aktivity, o.z.
Čukárska Paka 562, 930 51 Veľká Paka

2.  Zahraničná pracovná cesta:
štát/mesto: Francúzsko / Paríž
Dátum: 14.-16.júna 2016
Prijímajúce organizácie:  Európska vesmírna agentúra (ESA)
Účel cesty: SR bola prizvaná na:
-stretnutie GR ESA s kooperujúcimi - PECS štátmi 14. Júna 2016
- 258. zasadnutie Rady ESA dňa 15.-16. Júna 2016 v sídle ESA v Paríži.

3.  Rámcový program pobytu:
14.6.2016   Odchod z Bruselu, odlet  do Francúzska
16.6.2016    Odlet z Francúzska, prílet na Schwechat, príchod do Bratislavy

4.  Stručný priebeh rokovaní:

14.6.2016	– stretnutie s GR ESA v sídle ESA v Paríži, informovanie o pokroku spolupráce SR a ESA
A/Prezentácia jednotlivých krajín:
o	 Litva – prebieha  druhá PECS výzva. Na domáce programy vláda vyčlenila 20 M Eur. Pripravuje sa tretí cubesat, ktorý bude vypustený v rámci QB50. V oblasti nano a pikosatelitov začína aj spolupráca s Ukrajinou.
o	 Lotyšsko – implementuje sa 11 projektov, realizuje sa druhá výzva. Majú záujem zorganizovať popularizačný seminár pre podnikateľov. Prebieha aj vývoj nanosateliu s Nemeckom.
o	 Chorvátsko po parlamentných voľbách pripravuje podpis Dohody o spolupráci s ESA t.j. prvý z troch stupňov spolupráce s ESA.
o	 Slovinsko sa čoskoro stane tzv. Asociovaným členom ESA, z piatich voliteľných programov si vyberú 2-3. Založili Space Cluster a kanceláriu „Slovenia in Space“a zorganizovali „ESA info day“ dňa 23.3. v Ľubľane.
o	 Slovensko – má nového ministra zodpovedného pre „Space“- P.Plavčana, dňa 5.mája DG ESA navštívil Slovensko. 8.6. informovalo Slovensko o projekte skCUBE aj na úrovni OSN COPUOS, v marci t.r. založilo Slovensko Národný register kozmických objektov a v druhom polroku 2016 preberá predsedníctvo v Rade EÚ po Holandsku.
o	 Malta – bude predsedať EÚ v 1. polroku 2017, počas ktorej bude pokračovať formulovanie European Space Strategy a Copernicus review. Malta pripravila konferenciu  „Cubesats go viral“ a konferenciu „App chalenge“.
o	 Cyprus – pripravuje Zmluvu o ECS t.j. druhý stupeň spolupráce s ESA.
o	 Bulharsko – pripravilo konferenciu  „7th training on radar and optical sensing“ za účasti predstaviteľov ESA.

B/Príprava zasadnutia Rady ESA na ministerskej úrovni:
o	 Podujatie sa bude konať dňa 1.-2.12. v meste Luzern vo Švajčiarsku. Pozvánky pre jednotlivých ministrov budú postupne rozosielané v polovici júla. Hlavnou myšlienkou pre toto podujatie je: excelentná veda a technológie ESA. Tri piliere majú postupne viesť k posilneniu európskej identity a kohézii:
I.	Integrácii vesmíru do európskej spoločnosti
II.	globálne konkurencieschopný európsky vesmírny sektor
III.	európske „slobodné vesmírne aktivity“, teda existencia strategických kozmických kapacít, napr. raketové nosiče, GNSS a pod.
15.-16.6.2016 - účasť na 258. zasadnutí Rady ESA v sídle ESA, Paríž
256.rokovanie Rady ESA sa konalo dňa 21.apríla 2016 a 257. rokovanie dňa 12. Mája 2016 iba za účasti členských krajín.

 Rokovanie sa začalo o 9:00 len pre členské štáty. Od 10:00 boli prizvaní zástupcovia nečlenských štátov: Chorvátsko, Slovensko , Slovinsko, Malta, Bulharsko, Cyprus, Lotyšsko a Litva, zástupcovia EK a Sekretariátu Rady EÚ.
Prezident Johann Dietrich Wörner privítal zástupcov nečlenských štátov ESA a EÚ.
Boli prezentované a konzultované nasledovné body agendy, ktorých sa SR zúčastnila:

5.Policy matters/ Politické záležitosti

5.2 Draft European Cooperating State Agreement(ECS)between the ESA and the Government of the Republic Cyprus
5.9 Status report on ESA Education activities

6.Programme matters/ Programové záležitosti

6.3 Draft amedment Nr.5 to the Delegation Agremeent between the EU and ESA on the further Implementation of the European Satellite Navigatin Programme Galileo
6.6 Status Report on Copernicus Space Component 
6.7 Status Report on Galileo initial services
6.8 Status Report on GovSatCom Precursor

Celková agenda zasadnutia Rady ESA:
1.	Adoption of the agenda – prijatie agendy
2.	Approval of minutes – schválenie informácií z posledného zasadnutia
3.	Report by the Director General on events since the 255th meeting- správa generálneho riaditeľa od posledného 255. zasadnutia Rady 
4.	Policy matters – záležitosti politiky
5.	Programme matters – programové záležitosti
6.	Other matters - rôzne

o	Program Galileo: 
•	Hlavná priorita ESA. Na orbite je 14 satelitov, v novembri budú umiestnené ďalšie 4 na palube Ariane 5. Tento rok je plán spustiť Initial service pre všetky typy frekvencií. GSA v Prahe preberá postupne zodpovednosť za plné využitie systému.
o	 Program Copernicus:
•	Boli vystrelené Senitnel 3A a 1B pre radarovú interferometriu SAR. Tohto roku bude vystrelený aj satelit Sentinel 5P. Je obrovský záujem o dáta, len vedecká komunita má cez pol milióna členov. Údaje Copernica sú doplňované aj inými EO satelitmi ako napr. Goce, MTG, Cryosat a pod.
o	 Iné programy:
•	EDRS – European Data Relay System, optická (laserová) satelitná sieť pre prenos satelitných dát, je v pilotnej prevádzke. Napríklad prvé zábery Sentinel-1 boli prenášané touto sieťou.
•	Vedecké misie – LisaPathifinder podala dňa 7. júna prvé výsledky; v Apríli 2018 by mala štartovať misia k Merkúru BepiColombo, pripravuje sa aj teleskop JSWT a SolarOrbiter. Schiaparelli Lander misie ExoMars by mal pristávať dňa 19. októbra 2016, v júli 2020 by mal k Marsu letieť aj rover s vrtákom. V rámci PECS projektu beží aj analogická aktivita na stanici Concordia v Antarktíde.
•	Pokračuje vývoj Ariane-6 a Vega-C. Na svoju prvú misiu bol zaradený francúzsky astronaut T.Pesquet, na svoju druhú misiu talian P.Nespoli. Nemec A.Gerst sa na svojej druhej misii v máji 2018 stane veliteľom ISS.
o	 Informácia o prípravách zasadnutia Rady ESA na ministerskej úrovni v decembri 2016.

5.  Odporúčané závery:

Členské aj kooperujúce krajiny boli vyzvané, aby oboznámili ministrov zodpovedných pre Space o pripravovanej Rade ESA na ministerskej úrovni v dňoch 1.-2.12.2016 v Luzern, Švajčiarsko a  nahlásili  zloženie jednotlivých delegácií najneskôr do 24.októbra 2016 a stanovisko ministrov do 28.novembra 2016.

6.   Prehľad prinesenej dokumentácie a miesto jej uloženia

Všetky materiály preberané na zasadnutí sa nachádzajú na Sekcii VaT MŠVVaŠ SR.

7.    Spôsob zverejnenia výsledkov ZPC, prenos získaných informácií

Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracovala: 	            Ing. Jana Rovňanová, hlavný štátny radca MŠVVaŠ SR – SVaT
Dátum: 			           20.6.2016

Správu schválil:		  	PhDr. Marek Hajduk, PhD., GR SVaT